**З А П О В Е Д**



На основание чл. 9, ал. 5, изречение второ, чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.)(ЗУСЕФСУ), във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.), Заповед № РД09-611 от 19.06.2023 г. на министъра на земеделието и храните и одобрен доклад № ……………..………..….. на директор на дирекция „Развитие на селските райони“

**Н А Р Е Ж Д А М:**

І. Изменям и допълвам Заповед № РД 09-1148 от 25.11.2021 г. на заместник-министъра на земеделието и храните и ръководител на Управляващия орган на Програмата за развитие на селските райони, както следва:

1. В приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-6.011 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.“, раздел 11.2 „Критерии за недопустимост на кандидатите“, се създава т. 6:

„6. Допустимо е назначаването на втори ръководител, когато кандидати/бенефициенти – жени, ползват отпуск и обезщетение при бременност, раждане и отглеждане на дете до 2 години. Вторият ръководител на земеделското стопанство трябва да е лице на възраст между 18 и не повече от 40 навършени години (включително) и притежава съответни професионални умения и компетентности съгласно т. 27 от раздел „Дефиниции“.“

2. В Приложение № 2 „Условия за изпълнение на одобрени проекти по процедура чрез подбор № BG06RDNP001-6.011 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.“, се правят следните изменения:

2.1. в раздел 1. „Техническо изпълнение на проектите“, т. 5, подточка 5.19 се изменя така:

„5.19. не установява втори ръководител на земеделското стопанство, с изключение на бенефициенти – жени, които ползват отпуск и обезщетение при бременност, раждане и отглеждане на дете до 2 години. В тези случаи вторият ръководител на земеделското стопанство трябва да е лице на възраст между 18 и не повече от 40 навършени години (включително) и да притежава съответни професионални умения и компетентности съгласно т. 27 от раздел „Дефиниции“ от Условия за кандидатстване.“.

2.2 в раздел 2 „Финансово изпълнение на проектите и плащане“, т. 11.1, подточка 11.1.21. се изменя така:

„11.1.21. се установи, че през периода на изпълнение на бизнес плана стопанството на бенефициента има друг или втори ръководител, с изключение на бенефициенти – жени, които ползват отпуск и обезщетение при бременност, раждане и отглеждане на дете до 2 години и вторият ръководител на земеделското стопанство е лице на възраст между 18 и не повече от 40 навършени години (включително) и да притежава съответни професионални умения и компетентности“.

2.3. в раздел 4 „Списък с документи, които се прилагат към искане за второ плащане“, се правят следните изменения и допълнения:

2.3.1. точка 4 се отменя;

2.3.2. точка 6 се изменя така:

„6. Платежно нареждане към всяка фактура, което да доказва плащане от страна на бенефициента на помощта, заверено от обслужващата банка на разходите за дълготрайни материални и нематериални активи, посочени в бизнес плана (при плащане по банков път). Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Платежно нареждане не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура или номер на договор, сума на плащането, начално и крайно салдо и информация за всички извършени транзакции за деня на плащането).“;

2.3.3. създава се т. 6.1:

„6.1. Заверено от банката пълно банково извлечение от деня на извършване на плащането, доказващо плащане от страна на ползвателя на разходите за дълготрайни материални и нематериални активи, посочени в бизнес плана (при плащане по банков път).“;

2.3.4. точки 8, 9, 10 и 11 се изменят така:

„ 8. Диплома за завършено висше образование, ако същата е издадена в България преди 1.01.2012 г.

или диплома за висше образование, издадена извън Република България, за която не е посочен номерът на удостоверението за признаване на придобитото висше образование, вписано в регистъра за академично признаване,

или

диплома за средно образование, ако същата е издадена преди 1 януари 2007 г. и не е вписана в регистъра по чл. 141, ал.3 от Закона за предучилищното и училищното образование,

или

удостоверение за завършен курс на обучение с продължителност 150 часа, проведен от висши училища.

9. Индивидуален сметкоплан, утвърден от ръководителя на земеделското стопанство, с включени в него обособени счетоводни сметки, специално открити за проекта. Сметките следва да съдържат номера /или част от номера/ на договора за предоставяне на безвъзмездна помощ или номера на проектното предложение, в случаите на водене на двустранно счетоводство. Представя се във формат „pdf“ или „jpg“.

10. Книга за приходите и Книга за разходите (в случаите на водене на едностранно счетоводство), като записите за операциите, свързани с изпълнението на финансирания със средства на ПРСР проект следва да бъдат обозначени по подходящ начин (например: да съдържат номера на договора за финансиране / проекта). Представят се във формат "pdf" или "jpg".“

11. Инвентарна книга и Книга за материалните запаси (в случаите на водене на едностранно счетоводство), като записите за операциите, свързани с изпълнението на финансирания със средства на ПРСР проект следва да бъдат обозначени по подходящ начин (например: да съдържат номера на договора за финансиране / проекта). Извлечение от инвентарна книга или разпечатка от счетоводната система на бенефициента (в случаите на водене на двустранно счетоводство), доказващо заприходяването на закупените по договора ДМА / ДНМА в отделна счетоводна система или в отделни счетоводни аналитични сметки, специално открити за проекта. Представят се във формат „pdf“ или „jpg“.“

2.3.5. създава се т. 11.1:

„11.1. Аналитична оборотна ведомост, извлечения от отделни аналитични счетоводни сметки, отразяващи разходите по проекта или от отделна счетоводна система за отчитане на разходите по проекта. Сметките следва да съдържат номера /или част от номера/ на договора за предоставяне на безвъзмездна помощ. Представя се във формат „pdf“ или „jpg“.“

2.3.6. в подраздел „Специфични документи съобразно заявените специфични цели и резултати, в специфичен случай „Увеличаване броя на животните в стопанството“, т. 3 се изменят така:

„3. Опис на животните, заверен от официален ветеринарен лекар не по-рано от един месец преди датата на подаване на искането за второ плащане (в случай, че ползвателят отглежда видове животни, които не трябва да се регистрират в ИИС по реда на Наредба № 6 от 2013 г.).“

2.3.7. в подраздел „Специфични документи съобразно заявените специфични цели и резултати, в специфичен случай „Увеличаване броя на животните в стопанството“ т. 4 се отменя.

2.4. Приложение Г към Условията за изпълнение „Декларация за неприложимост на документи, включени в „списък на документите, които се прилагат към искане на второ плащане“ от условия за изпълнение на проектите“ се изменя съгласно приложението към настоящата заповед.

2.5. В Приложение Д „Административен договор за предоставяне на безвъзмездна финансова помощ по Програмата за развитие на селските райони за периода 2014-2020 г.“, се правят следните изменения:

2.5.1. в чл. 6, ал. 1, се правят следните изменения:

2.5.1.1 точка 7 се изменя така:

„7. уведомява своевременно ФОНДА за всички обстоятелства от значение за изпълнение на нормативните и договорните му задължения, включително и за установяване на втори ръководител в случаите по т 12;“

2.5.1.2 точка 12 се изменя така:

„12. не установява втори ръководител на земеделското стопанство, с изключение на бенефициенти – жени, които ползват отпуск и обезщетение при бременност, раждане и отглеждане на дете до 2 години и вторият ръководител на земеделското стопанство трябва да е лице на възраст между 18 и не повече от 40 навършени години (включително) и да притежава съответни професионални умения и компетентности съгласно т. 27 от раздел „Дефиниции“ от Условия за кандидатстване.“.

2.5.2. В чл. 7 текста се изменя така:

„Чл. 7. БЕНЕФИЦИЕНТЪТ се задължава за срок от пет години и шест месеца, считано от датата на сключване на настоящия договор:

1. да съхранява всички документи, свързани с изпълнението на бизнес плана и всички останали задължения, произтичащи от Условията за изпълнение, настоящия договор и действащата нормативна уредба.

2. да осигурява достъп до стопанството, да присъства при проверките и да предоставя всички необходими документи в случаите на контрол за изпълнение на изискванията на условията за изпълнение, условията по административния договор, както и на документите, свързани с подпомаганата дейност и при оценяване или наблюдение на ПРСР 2014-2020.“

2.5.3. В чл. 9 основният текст се изменя така:

„(1) В срок до изтичане на пет години от сключването на този договор ФОНДЪТ упражнява контрол за точното изпълнение на одобрения бизнес план, за спазване на всички критерии за допустимост, ангажименти и други задължения от страна на БЕНЕФИЦИЕНТА като:“

2.5.4. в чл. 11, т. 17 се изменя така:

„17. през периода на изпълнение на настоящия договор се установи, че стопанството на БЕНЕФИЦИЕНТА има втори ръководител, с изключение на случаите, посочени в раздел 2 „Финансово изпълнение на проектите и плащане“, т. 11.1, подточка 11.1.21 от Условията за изпълнение.

II. Настоящата заповед и коригирани Условия за кандидатстване, Условия за изпълнение и Административен договор за предоставяне на безвъзмездна финансова помощ да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването й.

